ગુજરાત વિધાનસભા નું સ્ટીકર પોતાની જીપ કંપાસ ઉપર ચીપકાવી નેતા હોવાનો વટ મારી પારડી ના ગોયમાં નજીક એક વ્યક્તિ ઉપર ટાયર ચડાવી પોતાની ગાડી નીચે કચડી નાખનાર પારડી નજીક આવેલી ઇદીસા પેપર મીલ નો માલિક પારસ શાહ હોવાની વાત સામે આવી છે એક વ્યક્તિ ની જિંદગી ભરખી જનારો પારસ શાહ નેતા કેવી રીતે બની ગયો તે પણ ચર્ચા નો વિષય છે ત્યારે પોલીસ આ વગદાર ઈસમ સામે કેવા પગલાં ભરશે તેતો સમય જ બતાવશે અત્રે નોંધનીય છે કે પારડી ના સમરપડા ગામ ના ભગુભાઈ પટેલ અને નયના બેન પટેલ હીરોહોન્ડા મોટર સાયકલ પર જઈ રહ્યા હતા તે દરમ્યાન ગોયમાં ગામ માં જલારામ મંદિર પાસે પુર ઝડપે જીપ કંપાસ ગાડી લઈને આવેલા ચાલકે ભગુભાઈ ના મોટર સાયકલ ને અડફેટે લેતા ભગુભાઈ નીચે ફંગોળાયા હતા તે દરમ્યાન તેઓ ઉપર થી કાર નું ટાયર ફરી વળતા તેમનું સ્થળ પરજ કરુણ મોત થયું હતું આ ગાડી ઉપર ગુજરાત વિધાનસભા નું રાજકીય નેતા નું ચિન્હ ધરાવતું સ્ટીકર હતું તેને લઈ અનેક અટકળો ઉઠી હતી પરંતુ તપાસ દરમ્યાન આ ગાડી પારડી નજીક આવેલી ઇદીસા પેપર મીલ ના માલીક પારસ શાહ ની હોવાનું ખુલ્યું છે અને ગાડી પણ તેજ ચલાવતો હોવાની પણ ચર્ચા છે ત્યારે આ પ્રકરણ હવે તપાસ નો વિષય બન્યુ છે .